નવી દિલ્હી: ૧૫મી જાન્યુઆરીના રોજ પ્રસ્તાવિત ભારત-પાકિસ્તાન વચ્ચે વિદેશ સચિવ સ્તરીય વાટાઘાટ પર સસ્પેન્સ વધુ ઘેરું બન્યું છે. ભારત-પાકિસ્તાન વાતચીત રદ થવાના સમાચારને રાષ્ટ્રીય સુરક્ષા સલાહકાર અજિત ડોભાલે રદિયો આપ્યો છે. જ્યારે એક હિંદી દૈનિકે એવો દાવો કર્યો છે કે ડોભાલે પોતાની મુલાકાતમાં ભારત-પાકિસ્તાન વાતચીત રદ થવાની વાત કરી છે, જ્યારે ડોભાલે ઇન્ટર્વ્યૂ આપ્યાનો જ ઈનકાર કર્યો છે. જોકે આ દૈનિકે ડોભાલ સાથે થયેલા ઇન્ટર્વ્યૂની ઓડિયો ટેપ જારી કરી દીધી છે.